钦定古今图书集成/明伦汇编/氏族典/第093卷 > 《廖用贤尚友录》 > 俞廷玉
## 钦定古今图书集成/明伦汇编/氏族典/第093卷 > 《廖用贤尚友录》 > 俞廷玉

按《名山藏臣林记》，“廷玉耕于巢之野。彭祖为群盗，廷
玉从其部李普胜军。普胜败，廷玉与其县人廖永忠
等结船巢湖，数与左君弼战，不胜而归船于太祖。廷
玉爵万户，从渡江，拔采石，取太平。廷玉爵军总管，攻
取边湖、水阳、泾县、溧阳、固城湖、太平河三汊口。巳火，
元中丞军取陈兆先，定台城及镇江诸县，廷玉皆有”
功，迁元帅。汉将赵普胜陷池，据枞阳，廷玉击杀甚众。
进复池，迁佥枢密院事。攻普胜于安庆，战死。太祖为
吴王时，赠廷玉枢密院同知，追封河间郡公。